Et esimese lindi kinnitus juba ülespanemise käigus katki läks, võib hea tahtmise juures ka  tööõnnetuseks arvata. Teise saime rippuma ning siis tabas meid üllatus: esimest korda elus võis näha kärbsepaberit, millele kärbsed juba enne ülesriputamist peale olid trükitud. Täitsa tihedalt ja loomutruult kusjuures. Kahtlused trükimustri tegeliku eesmärgi suhtes saavad üha kinnitust, kuna pärast nädalast rippumist on see lint suutnud kinni püüda ühe kärbse ja kõik ülejäänud kari lendleb rõõmsalt ringi, hommikuti magajaid terroriseerides. Aga eemalt vaadates jääb mulje, et lint on kärbseid täis.  Kusjuures ongi ju. Ainult et trükitud kärbseid.